CELEX: 31982D0006
Language: el
Date: 1981-12-08 00:00:00
Title: 82/6/EOK: Απόφαση της Επιτροπής της 8ης Δεκεμβρίου 1981 περί εφαρμογής της αναμόρφωσης των γεωργικών διαρθρώσεων στο Ηνωμένο Βασίλειο σύμφωνα με τον τίτλο ΙΙ της οδηγίας 75/268/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0006

82/6/EOK: Απόφαση της Επιτροπής της 8ης Δεκεμβρίου 1981 περί εφαρμογής της αναμόρφωσης των γεωργικών διαρθρώσεων στο Ηνωμένο Βασίλειο σύμφωνα με τον τίτλο ΙΙ της οδηγίας 75/268/EOK του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 005 της 09/01/1982 σ. 0017 - 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Δεκεμβρίου 1981  περί εφαρμογής της αναμορφώσεως των γεωργικών διαρθρώσεων στο Ηνωμένο Βασίλειο σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (82/6/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία με την οδηγία 81/528/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία με την οδηγία 80/666/ΕΟΚ (4), και ιδίως το άρθρο 3,  Εκτιμώντας:  ότι η βρετανική κυβέρνηση ανακοίνωσε στις 9 Ιουλίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, τον κανονισμό περί της ειδικής ενισχύσεως στις νήσους της Σκωτίας·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, έχοντας υπόψη την ανακοίνωση που προαναφέρθηκε, εάν οι διατάξεις που ισχύουν στο Ηνωμένο Βασίλειο, σχετικά με την εφαρμογή της οδηγίας 75/268/ΕΟΚ, συνεχίζουν να πληρούν τους όρους χρηματοδοτικής συμμετοχής της Κοινότητος στην κοινή δράση που αναφέρεται στο άρθρο 13 της οδηγίας 75/268/ΕΟΚ·  ότι οι διατάξεις που προαναφέρθηκαν ανταποκρίνονται στους όρους και στο στόχο της οδηγίας 75/268/ΕΟΚ·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ως προς τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της αναμορφώσεως των γεωργικών διαρθρώσεων σύμφωνα με την οδηγία 75/268/ΕΟΚ, οι οποίες ισχύουν στο Ηνωμένο Βασίλειο συνεχίζουν, λαμβανομένου υπόψη του κανονισμού περί ειδικής ενισχύσεως στις νήσους της Σκωτίας (1981), ο οποίος ανακοινώθηκε στις 9 Ιουλίου 1981, να πληρούν τους όρους που απαιτούνται για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 8 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 180 της 17. 7. 1980, σ. 34.